ואשרן מון ד'אור

וַאשְרֶן מוֹן ד'אוֹר (בצרפתית: Vacherin Mont d'Or או פשוט Vacherin) היא גבינת חלב פרה (בצרפתית Vache פירושה "פרה"). קיימים שני סוגים עיקריים של גבינות ואשרן: צרפתיות או שווייצריות.

 סוגים 
ממוזער|225x225 פיקסלים| ואשרן מון ד'אור השווייצרי
סוג אחד של גבינת ואשרן נקראת Mont d'Or, או Vacherin du Haut-Doubs, מצרפת, 'French Cheeses' , DK,  'Cheeses of the World' , RolIand Barthelemy; Arnaud Sperat-Czar, (2001)  או Vacherin Mont-d'Or משווייץ (אם כי היא נקראת על פי רוב רק ואשרן בחנויות המקומיות). זוהי גבינה רכה, עשירה ועונתית העשויה מחלב פרה הן בשווייץ והן בצרפת, בדרך כלל בכפרים באזור הרי היורה (המקור מבוקר רשמית מאז 1981) ובעלת קליפה שטופה בצבע אפור-צהוב. הגבינה עטופה ברצועה "sangle" העשויה מקמביום (שכבת רקמה המספקת תאים לצמיחת צמחים של עץ אשוחית נורווגית) למשך שבועיים לפחות, מה שנותן לגבינה טעם ייחודי. היא מכילה בדרך כלל 45 עד 50 אחוז שומן חלב (בחומר היבש), ומיוצרת בין ה-15 באוגוסט לבין ה-15 במרץ ונמכרת בין ה-10 בספטמבר לבין ה-10 במאי. הגבינה Swiss Vacherin Mont d'Or (השווייצרית) עשויה בדרך כלל מחלב תרמי (שיטה לחיטוי חלב גולמי בחום נמוך כאשר הפיסטור אסור), ואילו Vacherin du Haut-Doubs הצרפתית אינה מפוסטרת כלל בשום צורה שהיא. היא מיוצרת באופן מסורתי בחודשי החורף כאשר הפרות יורדות מהאלפג' (שטחי המרעה בהרים) ואין מספיק חלב להכנת גבינת קונטה. היא משווקת בקופסאות עגולות בקטרים שונים עשויים מעץ אשוחית.Denis Bonnot, Le Vacherin Mont d'Or Franco-Suisse; un fromage qui sort du bois & du froid. Lons-le-Saunier (France), Areopage, 2006, p. 133 רצועות האשוחית נקטפות על ידי מומחים שנקראים "סנגלייה" (sanglier). לעיתים קרובות היא מוגשת מחוממת באריזתה המקורית ונאכלת כמו פונדו.

 הגנה 
באופן רשמי, הגנת ה-AOC/PDO (כינוי מקור מוגן/כינוי מקור מבוקר) הצרפתי מאפשרת ייצור "אמן" ו"שיתופי" של מון ד'אור. ישנם 11 יצרנים של ואשרן בצרפת (נכון ל-2009).

ואשרן מון ד'אור השווייצרי מוגנת מאז 2003, על ידי כינוי מקור מבוקר (AOC), ומאז 2013, על ידי כינוי מקור מוגן (שווייץ) (AOP).

 ראו גם 
 רשימת גבינות
 רשימה של גבינות צרפתיות
 רשימה של גבינות שווייצריות
 מורשת קולינרית של שווייץ

 קישורים חיצוניים 

 Vacherin Mont d'Or in the online Culinary Heritage of Switzerland database.

 הערות שוליים 

קטגוריה:גבינות שווייצריות
קטגוריה:גבינות צרפתיות